
U 
n diferencia grandi den vision di dos gobierno riba e 
situacion actual cu a afectando pueblonan di tanto Hu- 
landa como Aruba, cu ta luchando contra un inflacion cu ta 
alcansando limitenan desproporcional. 


Aki na Aruba e situacion ta serio, hopi delicado y ayera 
caba a Sali na cla algo cu AWEMainta a bin ta mustrando 
pa algun tempo caba ariba, cu tin studiantenan, en realidad 
muchanan chikito, kendenan ta bayendo scol stoma bashi, 
sin posibilidad cu algo lo drecha por lo pronto. 


Un situacion cu ta existi pa hopi tempo caba pero cu den e 
aña aki, dor di e crisis financiero di gobierno, un economia cu 
no a lanta cabes manera a spera cu e lo a haci, tin pobresa 
creciente den comunidad rond di Aruba. 


Sinembargo apesar cu crisis aki a lanta cabes pa algun 
tempo caba y cu awor e asunto di muchanan cu ta bayendo 
scol stoma bashi, a haya un otro aspecto ora cu un di e organ- 
isacion di boluntarionan cu ta traha sandwich pa muchanan, 
a informa cu lo bay reduci e cantidad di muchanan cu ta 
haya algo di come tur dia. 


Debi cu donacionnan a keda reduci formalmente, e funda- 
cion aki a informa cu lo reduci e cantidad di muchanan cu ta 
ricibi sandwich na scolnan, for di 800 te cu 500 mucha loke 
ta nifica cu 300 mucha lo tin cu atende scol stoma bashi y 
den varios caso, nan tin cu pasa hamber henter dia. 


E situacion ta hopi delicado y ta den e contexto aki tambe tin 
un publicacion cu a Sali na Hulanda ayera, caminda varios 
miembro di fraccionnan cu ta sostene gabinete Mark Rutte, 
a sugeri pa gobierno di e Prome Minister aki, produci un 
plan di lucha a corto plaso, contra di pobresa creciente na 
Hulanda. 


Pues hasta na madre patria tin un situacion serio den desa- 
royo caminda ta anticipa cu prijsnan riba comestibelnan, lo 
sigui aumenta pa lunanan dilanti sin cu por anticipa ki dia e 
desaroyo aki lo termina. 


Ya caba na Hulanda esunnan di entrada abou ta confrontando 
problemanan serio mientras cu pa hopi parlamentario 
Hulandes, dentro di poco e clase media lo wordo confronta 
cu un situacion caminda nan entradanan lo sigui wordo 
limita pa un inflacion cu ta cambia practicamente tur dia. 
A base di esaki tin parlamentarionan cu ta exigiendo di gobi- 


erno di Mark Rutte, pa presenta un plan di accion contra di 
pobresa, pa gobierno presenta su vision con lo bay yuda e 
grupo cu ta den problema serio y con lo por alivia nan situa- 
cion. 


Ta premira cu e situacion lo bira ainda mas dificil, ainda mas 
delicado mirando aumento di entre otro prijs di gas den 
ultimo lunanan y tambe prijs riba cuminda y otro asuntonan 
di vital importancia pa finansa di henter pueblo. 


Aki na Aruba tin un situacion practicamente igual pero 
caminda ningun gobernante of esunnan cu ta sosten e actual 
gabinete, ta tumando iniciativa pa trata di alivia e situacion 
delicado cu miles di hende ta pasando aden na e momen- 
tonan aki. 


Ningun parlamentario cu ta sostene e coalicion di MEP-RAIZ 
a haci un solo intento pa pidi nan gobierno presenta un plan 
pa alivia e situacion y con gobierno lo yuda pueblo combati 
un pobresa creciente y cu ta destina pa bira ainda mas 
grandi. 


No tin plan, gobierno no tin vision ya cu e unico trabou 
grandi cu gabinete Wever Croes II tin na e momentonan aki, 
ta pa traha duro pa evita un “aanwijzing” cu tin riba mes 
practicamente cla pa wordo ehecuta y impone. 


Na Hulanda ta exigi gabinete Rutte produci plan 
nacional contra pobresa y na Aruba tin silencio 

N 
o ta un secreto cu e planta di purificacion (RWZI) na Bub- 
ali mester wordo renoba y mester un upgrade. E planta 
aki ta existi pa basta decada caba y su situacion ta uno critico 
cu varios bes atencion a wordo poni na esaki cu e mester wor- 
do drecha. Esaki lo costa alrededor di 16 miyon florin y ta algo 
hopi necesario mirando e echo cu e planta aki a surpasa su 
capacidad hopi tempo caba. Esaki ta encera cu un rato of otro 
e planta por kibra y e awa sushi aki por cubri henter e area. 


Parlamentario Marisol Lopez Tromp fi fraccion di MAS ta splica 
cu e problema no ta solamente esaki. Discusionnan cu tabatin 
tambe ta riba e consecuencianan y risico cu e area unda e 
planta ta situa ta core: e zona hotelero. Si algo mester pasa 
cu e planta aki y parti di dje haya daño of kibra e pregunta 
ta: kico esaki lo nifica pa nos turismo, nos salud y full e infra- 
structura den e vecindad? 


Pa e motibo aki mes prioridad a wordo poni y ta importante 
pa e pueblo sa cu mas o menos un aña pasa a tuma luga un 
reunion publico den Parlamento unda cu e fraccion di MAS a 
exigi claridad riba e CARMABI rapport. 
E rapport aki ta duna un bista riba e parti di e situacion cu e 
area ta den y daño cu tin cometi na cierto beachnan, na e lama 
bou awa y tambe e efecto di e awa di desperdicio cu ta sali di 
e planta aki y cu ainda diariamente ta drenta lama. Ki efecto 
esaki tin riba e aspecto di bacteria, riba e piscanan y e efec- 
tonan cu e awa por tin riba hendenan local y tambe turistanan 
cu ta landa den e area. 


Henter e discusion aki a conduci na un reunion publico caminda 
a resalta cu Minister President Wever Croes a tene e rapport 
aki scondi. Ni cuanto Parlamento a pidi e prome minister pa e 
rapport di CARMABI, e no a haci e rapport aki publico. 


Ta e instituto di investigacion CARMABI na Curaçao mes a 
dicidi di haci e rapport publico y a publica esaki transparente- 
mente riba su facebook. Y asina Parlamento di Aruba a haya e 
rapport aki pa lesa. Unabes cu a haya e documento oficial aki, 
Parlamento a yama un reunion publico pa haya claridad riba e 
resultadonan di e investigacion cu a wordo haci na Aruba. 


Lider di fraccion di MAS parlamentario Marisol Lopez Tromp 
kier sa con leu ta cu e ehecucion y preparacion pa loke ta e 
renobacion y upgrading di e planta di RWZI y kico a para di e 
16 miyon cu a wordo ubica pa esaki, den cuanto fase e reno- 
bacion lo tuma luga y pa ki tempo ta premira cu e trabounan 
lo cuminsa. 


Planta di purificacion na Bubali: 


Keto bay un ticking time bomb 

“D 
onderslag bij hel- 
dere hemel” ta un 
dicho Hulandes, ora cu 
algo sali bin dilanti, 
sin cu ningun hende 
a spera esaki y esey 
ta e forma con tin cu 
splica henter e plan 
presenta pa entre otro 
Utilities NV y WEB Aruba 
NV pero tambe Minister di 
Energia, Glenbert Croes. 


E anuncio aki tabata necesario, a spera algo asina pero no 
algo cu den cierto forma, na luga di sconde loke e mester a 
sconde, a confirma con desespera gabinete Wever Croes II 
ta den su situacion cu el a hinca su mes aden cu Hulanda. 


Algo mester a wordo haci pa kita atencion di e posibel 
“aanwijzing” cu Secretario di Estado Alexandra van Huffelen 
a anuncia di ta den proceso pa ehecucion pero pa bin c’un 
plan asina bruha, un plan contradictorio, ta bolbe mustra e 
falta di vision total di e gobierno MEP-RAIZ. 


No uno pero dos parke di molina di biento lo wordo construi, 
anuncia pa Minister Glenbert Croes, un mandatario y politico 
kende cinco aña atras, tabata contra di un proyecto similar 
den e districto di Noord. 


“Out of nowhere” ata gobierno presentando dos parke di 
molina, papiando di energia renovabel, papiando di reduc- 
cion di prijs di energia, argumentonan cu simplemente no ta 
wordo sosteni pa e propio maneho di e gobierno di Minister 
Croes. 


Aruba tin problema cu su finansa, gabinete Wever Croes 
II ta den problema serio cu CAft y RMR pa loke ta presu- 
puesto 2022 y practicamente no tin espacio financiero pa 
haci mucho cos, tampoco pa ehecucion di proyectonan. 


No solamente esey ta e problema, pero dos luna atras mesun 
Minister Glenbert Croes a exigi WEB Aruba NV pa no intro- 
duci un aumento di tarifa di awa y coriente pero esaki no 
tabata factibel pa e compania di awa y electricidad cu un 
luna despues tog a dicidi di introduci e aumento di tarifa aki. 


E situacion financiero di WEB ta delicado, no tin espacio pa 
subsidia e aumento di tarifa aki pa alivia e presion riba pueblo 
y riba comercio pero awor diripiente ta mustra cu WEB a 
haya placa, WEB lo haya placa pa ehecuta un proyecto cu a 
cay for di shelo sin spera. 


Esaki pa motibo ta mesun gobierno aki dirigi pa partido MEP, 
for di 2017 bin ariba, a dicidi di cancela tur proyecto di gobi- 
erno di AVP pa loke ta energia berde y sostenibel, entre otro 
a cancela construccion di un parke di molina na Urirama. 


Ta mesun gobierno di Minister di Energia Glenbert Croes, 
a cancela tur cooperacion cu TNO y otro companianan 
Hulandes, a cancela construccion di otro parke di solar 
panel cu nunca mas a mira luz di dia. 


Gabinete Mike Eman a pone como meta cu pa 2020 Aruba 
lo a bira e prome pais na mundo cu lo ta 100% cu energia 
renovabel pero esaki tambe a ser poni un banda y awor 
por scucha Minister Croes fiha un fecha nobo pa 2050, sin 
presenta un solo detaye di e plan aki di su gobierno. 


Tur loke por a mira dialuna ultimo cu presentacion di otro 
plan pa WEB Aruba NV, ta anuncio di un proyecto, cu mas 
tanto ta mustra como parti di e “afscheidbeleid” cu gabinete 
Wever Croes II a bin ta hibando ultimo lunanan caba. 


For di reaccionnan cu a surgi na cantidad den curso di 
diamars, por deduci cu ningun hende sa algo concreto di e 
plan di gobierno aki, hasta a acusa Director di Utilities di ta 
envolvi den algo cu e no tin autoridad pa presenta of forma 
parti di dje, confirmando e confusion grandi cu Minister 
Croes y su gobierno a bolbe crea. 


Gobierno no tin placa, gobierno lo no haya placa por lo pronto, 
gobierno no tin plan algun pa ehecuta ningun proyecto na 
e momentonan aki, mirando e situacion cu gabinete Wever 
Croes II a hinca su mes aden cu CAft y RMR. 


Diripiente for di nada ta sali e proyecto aki, caminda prac- 
ticamente no ta papia di Eagle LNG mas y mesun sistema 
cu a ser haci cu e ultimo compania aki, cu molinanan di 
biento ningun hende sa cua grupo of compania lo wordo 
privilegia cu e proyecto aki den futuro, parti di un tipo di 
“afscheidbeleid.” 


Editorial - Maritza Maduro 
Proyecto di molina di biento 
parti di “afscheidbeleid” 

U 
n disgusto grandi a reina ayera den seno di organ- 
isacionnan estudiantil na Hulanda ora cu a bira cono- 
ci cu gobierno pa inicio di temporada escolar nobo otro aña, 
lo introduci un aumento di 105 pa loke ta ser yama “colleg- 
egeld.” 
Mayoria di organisacionnan di studiantenan na Hulanda, a 
considera esaki otro cant’i man financiero pa studiantenan 
caminda varios di e sindicatonan representando studian- 
tenan, ta considera esaki un aumento riba un debe di studi- 
antenan cu ta hopi grandi caba. 
E organisacionnan aki a considerando ki paso nan lo tuma 
den proximo dianan ya cu realmente hobennan cu kier 
specialisa nan mes, ta simplemente hinca nan mes den debe 
caminda hopi di nan despues no por cumpli cu nan obliga- 
cionnan. 
Segun e participacion di gobierno, pa proximo aña escolar, 
studiantenan lo no tin cu paga e suma di 2209 euro mas na 
collegegeld pa aña pero cu esaki ta wordo aumenta te na e 
suma di 2314 euro cu sin duda ta haci un gran diferencia 
den e situacion financiero di hopi studiante. 
Organisacionnan di studiantenan lo reuni den dianan dilanti 
riba e situacion aki ya cu e ta un decision sumamente pisa 
y cu lo tin su efecto negativo riba e situacion financiero di 
studiantenan. 
Segun Joep van Dijk presidente di e federa- 
cion di studiantenan SRVU, e medida di gobi- 
erno aki ta mas gasto riba gastonan caba cu tin 
ta afectando tur hoben cu ta specialisando nan 
mes na e momentonan aki. 
El a subraya e hecho cu ya caba prijs di camber 
pa studiantenan a conoce un aumento di 307 
euro den algun ciudad mientras cu acerca studi- 
antenan ta wordo confronta cu aumento di prijs 
di energia y aumento di un inflacion cu ta sigui 
un rumbo ariba caminda no tin fin na bista. 
A menciona tambe cu aumento di energia a 
aumenta entre 50 pa 80 euro pa luna loke ta haci 
cu hopi studiante lo haya nan mes den situacion 
financiero di cual nan no por yuda nan mes. 


LANDSPAKKET 
Ora cu analisa e asunto aki, tin cu corda cu gabi- 
nete Wever Croes II a firma un Landspakket pa 
medio di Prome Minister Evelyn Wever Croes 
caminda Hulanda tambe lo tin di bisa den e 
sector educacional di Aruba. 
Recientemente ya caba a papia di aumento di 
“schoolgeld” cu ainda no a oficial pero ta mas 
cu claro cu e desaroyo cu ta tumando luga na 


Hulanda, lo por wordo implementa aki na Aruba tambe 
como parti di e Landspakket cu tin riba mes ainda pa wordo 
ehecuta. 
Pues un aumento den e direccion aki ta algo inevitabel 
mirando con autoridadnan Hulandes mes ta mira esaki den 
nan propio pais. 
Esaki ta pone cu pa otro periodo escolar na 2023, ya por 
anticipa for di awor caba cu studiantenan di Aruba cu lo biaha 
pa sigui studia na Hulanda, lo haya nan mes cu un biaha e 
scarsedad di camber pa studiante, lo wordo confronta c’un 
aumento di collegegeld y tur otro asuntonan di inflacion cu 
por lo pronto lo no wordo alivia segun indicacionnan cu tin 
na Hulanda. 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


Studia na Hulanda lo bira 105 euro mas caro otro aña 


Inflacion lo haci esaki ainda mas caro 

H 
ong Kong tin e prijs di mas halto di mundo (US$2.98 pa 
liter, US$11.28 pa galon), pero e no e ta esun mas caro 
pa e nivel di bda di su población, segun e “ranking su pobla- 
cion, segun e ranking di gasoline affordability ranking, elab- 
ora door di Global Petrol Prices, un proyecto cu ta colecta y 
analisa datonan energetico. 


“Tin paisnan exportado di petroleo, manera Qatar y Kuwait, 
cu ta mantene e prijs di combustibel hopi abou door cu ta 
subsidio e producto, pero tambe tin e economianan avansa, 
manera Merca y Australia, unda cu e combustibel ta mas 
caro pero e entradanan ta halto,” Neven Valey, director di 
Global Petrol Prices y di Proyecto Economia Global. 


“Den e extremo di e escala ta situa principalmente e paisnan 
pober. E gasolin eynan no ta specialmente caro pero e nivel 
di entrada ta hopi abou,” el a agrega. Asina Qatar, Kuwait, 
Luxemburg, Estados Unidos y Australia ta e paisnan cu e 
prijs mas accesibel pa cartera di su habitantenan. En cambio 
Mozambique, Madagascar, Malawi, Sierra Leona y Ruanda 
tin e prijsnan mas caro en relacion di e nivel di entrada di 
cada nacion. 


Ora cu mundo ta memey di un crisis energetico, e prijs di 
gasolin a bira un preocupacion central den mayoria di e 
paisnan cu mester cumpra combustibel den e mercadonan 
internacional pa cumpli cu e demanda 
local. 
E paisnan cu e miho prijs 
di gasolin pa su poblacion ta: 
• Estado di Catar Asia 
• Kuwait Asia 
• Luxemburg Europa 
• Estados Unidos Norte America 
• Australia Oceanía 


E aumento frenetico di e prijs di combus- 
tibel manera petroli, gasolin, diesel y 
has a sacudi economia mundial, memey 
di un ola di inflacion cu ta golpendo e 
presupuestonan familiar grande- 
mento. Y causando problema den 
e gastonan di credito (door di 
aumento di e tasanan di interes) 
y e crecemento economico. 


Pais cu e prijs di gasolin mas halto pa su poblacion: 
• Mozambique África 
• Madagascar África 
• República di Malawi África 
• Sierra Leona África 
• Ruanda África 


Aunke cu e fluctuacion di prijs di petroleo den e mercadonan 
internacional ta afecta e prijs di gasolin cu consumidonan ta 
paga, e situacion ta hopi diferente na cada pais dependiendo 
si ta trata di un nacion exportado of importado di crudo, si 
tin e capacidad pa refina esaki, y di otro factornan manera 
cuanto ta e nivel di subsidio cu gobiernonan ta aplica. 
Otro forma di clasifica e paisnan ta directamente a base di 
e costo di liter di gasolin, independientemente di e nivel di 
entradanan di un nacion. 


Desde e perspectiva aki, e prijsnna mas abou ta na Venezuela, 
Libia, Iran, Argelia y Kuwait. Di otro banda di e balans, esnan 
cu e prijsnan mas halto di mercado ta: Hong Kong, Islandia, 
Zimbabue, Noruega y Republica Centroafricana. 
Gasolin na Latino America: 
E ranking di accesibilidad ta compara e prijsnan di gasolin 
na 150 pais, aunke no tur e paisnan Latino no ta forma parti 
di e lista. 
Tin un lista di e paisnan di e region ordena for di e nacion 
unda e gasolin ta mas accesibel pa su poblacion, te na esun 
unda e prijs ta resulta mas caro pa su habitantenan. A traha 
e lista aki teniendo na cuenta e costo pa yena un tanki di 
gasolin di 40 liter. 


Segun e calculo 
Segun e calculo aki, e paisnan cu gasolin menos costoso pa 
su poblacion lo ta Panamá, Chile y Colombia, mientras cu 
e paisnan cu e costo mas halto ta Nicaragua, Honduras 
y El Salvador. 
Na inicio di e aña’ki, e prijs averahe mundial di gasolin 
tabata di US$1,23 pa liter. 
Cu transcurso di lunanan, el a subi te cu fin di 
juni el a alcansa e punto mas halto, ora cu el 
a yega na US$1,50 pa liter. 
Actualmente e ta sigui un curva bahando 
cu ta pone esaki na US$1,31, o sea cu 
e prijsnan ta yegando e nivelnan prome 
cu guera. 


Algo parecido ta sosode cu petroli 
den sentido cu “tur cos ta 
mustra cu lo tin un reduc- 
cion lento y gradual 
di e prijsnan di crudo 
te na e nivelnan 
prome cu guera”. 


E paisnan cu e prijs 
di gasolin mas abou y 
mas halto di mundo 

P 
a locual ta e desaroyonan re- 
laciona cu refineria, Minister 
Glenbert Croes Labor, Energia y In- 
tegracion a anuncia cu ta terminan- 
do algun recomendacion pa presen- 
ta na Gobierno di Aruba. Ta trata di 
proyectonan di industria energetico 
riba e zona conoci como e zona di 
e refineria. Minister Croes ta enfati- 
sa cu tur operacion cu bin pa loke 
ta trata proyecto energetico riba e 
zona di refineria, mester bay uza 
gas natural, mescos cu WEB cu ta 
lagando HFO pa pasado y ta bay over pa gas. 


E vision di industria energetico y desaroyo di e zona di 
refineria ta encera diferente proyecto energetico cu ta 
parti di un vision total, por ehempel Eagle LNG. Tankinan 
cu ta na e sitio lo mester wordo renoba, lo uza cierto facili- 
dadnan /unidanan di e refineria cu ta den bon condicion y 
lo bin proyectonan pa produci renewable bio-diesel cu por 
exporta pa Europa, pero tur esey por medio di tecnologia 
moderno y den un zona hopi mas compacto. 


Minister Croes a sigui bisa cu Rodgers Beach y rond di e area 
aki lo wordo desaroya completamente. Tin cierto parti cu 
por wordo sanea, cambia, y desaroya pa atrae mas turista 
hotelero, condominium, y centro comercial. E vision ta pa 
tin dos caminda cu ta conecta cu Downtown San Nicolas 
cu lo ta centro di e siguiente ‘boom’ economico pa nos 
pais, Minister Croes a expresa. ‘Nos ta bay paso pa paso 
cu e desaroyo, pa asina sigura e exito cu kier. Pasobra 
ta un oportunidad tin pa desaroya ful e zona na un forma 
responsabel y balansa. No manera antes cu desaroyonan 
tabata tuma luga ad hoc.’ Pues lo tene cuenta cu e bene- 
ficio di loke ta bin no ta solamente pa San Nicolas, pero pa 
henter Aruba, protehando medio ambiente, percurando pa 
e beneficia Aruba economicamente, crea cupo di trabou y 
genera entrada pa Gobierno di Aruba. 


Terminando Minister Croes a enfatisa cu lo manda e reco- 
mendacionnan pa gobierno, pa hunto tuma decision riba e 
vision pa desaroyo di e area. Ta sigura cu kico cu bin, lo bay 
ta hopi mas miho cu loke tabata t’ey. Energia ta bay keda e 
curason di e desaroyo di e industria riba zona di refineria. 


Minister Glenbert Croes: 


Tur proyecto energetico cu bin riba e 
zona di refineria mester uza gas natural 

D 
ialuna mainta, minister di Husticia y Asuntonan Social 
Rocco Tjon a atende un reunion di comision central, ca- 
minda a pidi aprobacion di Parlamento di Aruba, pues a bus- 
ca e “gevoelens” di Parlamento pa ayudo financiero pa Res- 
paldo. Mas specifico, a pidi un suma di 300mil florin pa asi- 
na surpasa e retonan cu nan ta confrontando actualmente. 
Na mes momento a haya aprobacion tambe, pa pasa e fon- 
donan di AZV pa e ekipo cu ta encarga pa atende cu e lista di 
espera, pa loke ta e parti di salud mental. Banda di esaki, a 
haya aprobacion pa por pasa e cuater miyon Euro cu Hulan- 
da a pone disponibel pa amplia siguridad na nos frontera. 


Segun e mandatario a splica, mirando cu ta trata di proyec- 
tonan cu un duracion di un aña, a ricibi varios pregunta di 
cada fraccion, di con ta bay continua cu esakinan a largo 


plaso. Pa contesta e preguntanan aki, minister Tjon a splica 
cu e ta importante pa e werkgroepen cu ta trahando aworaki 
den cuadro di GGZ percura tambe pa e “eerste lijn” keda lo 
mas accesibel cu ta posibel, pa asina evita cu tin listanan di 
espera. E prome resultado ta mustra cu pashentnan aworaki 
por wordo trata mas lihe, mirando cu tin un grupo adicional 
cu ta haci e triage. Na mes momento tambe ta ampliando 
e basis zorg pues e basis GGZ pa asina evita cu person- 
anan ta wordo dirigi pa e parti di “specialistische zorg” esta; 
Respaldo. 


Banda di esaki, a trata tambe e plan di accion pa loke ta 
siguridad na nos frontera, cual ta consisti di cuater miyon 
Euro cual ta designa pa diferente proyecto. E parti infra- 
structural ta esun menos, pero tin e parti di opleidingen y e 
parti pa loke ta “handhaving”, ambos na e parti aereo como 
e parti maritimo, e proyectonan aki ta defini caba. 
E plan aki a wordo skirbi door di tur e stakeholders di e 
cadena hudicial akinan na Aruba y na mes momento a conta 
cu aprobacion di Hulanda tambe. Manera ta conoci tin cole- 
ganan na Aruba di Marechaussee cu ta yuda fortifica e 
siguridad na nos frontera door di traha hunto cu coleganan 
di entre otro, Inmigracion y e unidad di mensenhandel en 
mensensmokkel. 


Por ultimo, minister Tjon a expresa cu e ta wak bek riba 
un reunion sumamente positivo, caminda a ricibi varios 
pregunta tecnico for di cada fraccion presente na e reunion, 
y na final a ricibi aprobacion di fraccion di MEP, Raiz y AVP, 
cual tur a bay di acuerdo cu cada peticion. 


Minister Rocco Tjon: 


A haya aprobacion di Parlamento 
pa ayudo extra pa RESPALDO 

D 
en fin di siman a tuma luga na Heredia Cos- 
ta Rica e di XIV Costa Rica Open G2 event. 
Joshua y Jourdé Klabér a participa den e catego- 
ria di adulto -58 kilo. 
Jourdé Klaber su prome pelea a bay contra di 
Adrian Penalba di Panama y Jourdé Klaber a 
gana 2-0. Jourdé Klaber a topa cu Gavin Grant 
di Merca y el a perde e pelea 2-0. 
Joshua Klaber a bringa su di 5 evento den e 
categoria di adulto y a topa cu Vicente Pizarro 
di Chile. El a cuminsa e pelea bon, ganando e 
prome rond 17-5 pa despues bin y perde 2-1. 
Jermain James di Merca a coach rumannan 
Klaber. Jermain James a remarca cu cada evento 
ta un experiencia mas pa e rumannan Klaber. 
Presidente di Aruba Taekwondo Bond Sr. Moises 
Fernandez ta satisfecho cu e resultado di e 
rumannan Klaber den e di XIV Costa Rica Open 
y ta hopi contento cu e medaya di Oro di Srta. 
Jenniffer Baez Garcia. Training ta sigui pa e 
proximo evento di G2. Awo rumannan Klaber tin 
dos dia di descanso pa asina sigui cu training y 
despues atende un camp training pa 3 siman pa 
prepara pa e proximo evento 


Rumannan Klaber cu bon actuacion den e di 
XIV Costa Rica Open di rumannan Klaber 

F 
undacion Movemento Ta Bida, 
en conexion cu su torneo Copa 
Jani Brokke 2022, ta presenta un 
tremendo torneo di biyar bola 8 pa 
tur esnan di 60 aña bay ariba. Un 
invitacion ta bay pues pa tur e leg- 
endario di añanan 1940 bin ariba, 
cu ta sinta bou palo di kwihi con- 
ta “sterke verhalen” con nan ta- 
bata bari mesa tempo di nan tem- 
po! Wel awo t’e momento pa “step up to the table” y dem- 
ostra con antes ta rond un capoti! 


Pa tur info tocante inscripcion (tin luga p’un maximo di 
32 hungado), por contact sr. Moonchi Kelly na celular 
699-1994. Inscripcion ta completamente gratis, y manera 
indica, tin lugar pa maximo 32 hungado, dus “First Come, 
First Served”! Yega cerca Moonchi, pasobra esnan tempran 
ta bebe awa limpi! 


E torneo lo cuminsa diasabra awor 3 di september, lo sigui 


diasabra 10 di september, y lo termina diasabra 17 di 
september. Tur tres evento lo tuma luga na Fermin’s Bar BQ na 
Bubali, net n’e rotonde di Bubali. Tur tres evento lo cuminsa 
2’or di merdia, cu excepcion di diasabra awor 3 di september 
caminda lo cuminsa tira lot pa 1:30. Tur entrada pa tur tres 
etapa dje torneo ta completamente gratis y diasabra awor 
lo tin un banda live c’un ambiente mas cayente cu Dubai! 


Ariba e prome etapa, 3 di september, niun participante lo 
keda elimina! Esnan cu perde dia 3, lo enfrenta otro den 
loser’s round ariba dia 10, y ey si lo ta un ambiente di corta 
rosea pasobra ta un pa tera un pa lama! Dia 17, tur esnan 
cu a sobrevivi lo enfrenta otro pa wak ken ta keda cu e Copa 
Jani Brokke 2022. For di info ricibi den “wandelgangen” 
ya caba nos tin nomber di basta hungado legendario cu 
a inscribi caba, e.o. e famoso “Shorry” Giel, “Lucky Luke” 
Lucas Tromp, e legendario Edwin Chirino, Carlo “Pythagoras” 
Croes, Maikel “Opname” Tromp, Omar “Kilowatt” Lampe, y 
varios otro mas! Shonnan, diasabra awor, lot lo wordo tira 
pa 1:30 na Fermin’s Bar BQ y e torneo dje legendarionan 
Copa Jani Brokke 60+ lo start pa 2:00 PM! Yega! 


A 
ruba Bank recientemente a patrocina e 
evento di resistencia: The Ultimate Chal- 
lenge 2022, cu a cuminsa cu kayak na Mal- 
mok, coremento te na Tres Trapi, sigui pa landa- 
mento rumbo Arashi, y posteriormente a sigui cu 
bicicleta te Kapel di Alto Vista y Natural Bridge. 
E challenge a caba cu un trail run bek pa e pun- 
to di salida. E aña aki un total di 7 ekipo a partic- 
ipa na e evento. 
  
Aruba Bank ta orguyoso y contento di a forma 
parti di un evento cu a y ta test e resistencia di 
cada participante den diferente etapa nan. 
Deporte semper ta y lo keda importante pa Aruba 
Bank y ta keda promove esaki door di haci dona- 
cionnan den e grupo aki. 
Na final di evento, e ekipo FX Palo di Maishi a bira 
e ganadonan absoluto di e 2022 The Ultimate 
Challenge. 


Pabien na e organisadonan pa un tremendo 
evento y tur participantenan pa un tremendo 
participacion. 


Aruba Bank ta patrocina 
The Ultimate Challenge 2022 


Fundacion Movimento ta Bida ta presenta 
torneo bola 8 Copa Jani Brokke 2022 60+! 

D 
ialuna, 29 di augustus 2022, Gobierno di Aruba (GdA), 
Utilities Aruba N.V., WEB Aruba N.V. y N.V. ELMAR, hun- 
to a tene un conferencia di prensa informando pueblo di 
Aruba kico e plannan pa energia renovable di e “vision” y 
“plan energetico” di GdA ta encera. Nos por a tende su Ex- 
celencia Minister di Energia papia di e extension di e parke 
di molina di biento na Rincon y tambe di mas energia solar y 
e ta papia manera un cos cu ta un “switch” bo ta flip y e ex- 
tra molina di biento y e extra energia solar lo funciona per- 
fectamente. Esaki VWI-Vereniging ta bisa den un declara- 
cion di prensa como reaccion. 


“Nos ilustre director di Utilities Aruba N.V. ta papia cu N.V. 
ELMAR, banda di WEB Aruba NV, tambe tin un concesion pa 
produci coriente. Esey ta corecto. WEB y ELMAR, tur dos, tin 
concesion pa por produci coriente, pero Utilities Aruba NV 
NO TIN tal concesion ni permiso legal pa produci ni distribui 
coriente. Awo e pregunta ta, y ta keda: Si Utilities Aruba 
NV NO TIN un concesion ni permiso pa produci coriente e 
ora pakico, cueste loke cueste, Utilities Aruba NV kier lidera 
e Expression of Interest (EOI) di e expansion di molina di 
biento na Rincon?” 


Utilities Aruba NV no tin licencia pa produci ni distribui 
coriente y tampoco pa haci ningun actividad ni iniciativa 
comercial cu ta encera compra of produccion of distribu- 
cion di coriente. Pero, NO MATTER WHAT, ta Utilities Aruba 
NV MESTER lidera e EOI aki di molina di biento y lagando e 
compania cu tin tur experticio, experiencia, y recursonan pa 
haci tal destaho na un manera profesional y obhetivo, esta 
WEB, keda sinta un banda ta keinta banki. 


Nan ta puntra pakico no ta laga e companianan cu tin 
e concesion pa produci coriente 
lidera e EOI aki? Utilities 
Aruba NV, cu sosten di 
Gobierno di Aruba, ta trapa 
flagrantemente riba e Good 
Corporate Governance Code 
cu zowel Utilities Aruba NV 
y Gobierno di Aruba ta bati 
riba nan pecho y ta bisa di 
ta pone na “prome luga” 
den e cuadro di “integr- 
idad” di gobernacion. “Cu 
tur respect pa e director di 
Utilities Aruba NV, pero ta 
kico e sa di e materia di 


produci coriente cu molina di biento, zowel comercial como 
tecnico? Net net nada. Nos ministro di energia y nos director 
di Utilities Aruba NV ta pinta un ‘picture’ masha bunita y ta 
papia masha hopi sin bisa algo cu ta make sense, y asina ta 
tira santo den pueblo su wowo.” 


VWI, e asociacion di staff y profesionalnan di WEB, no ta 
contra produci coriente cu mas molina di biento. VWI no ta 
contra produci coriente cu mas energia solar. Al contrario, 
manera ta conosi caba, e strategia di WEB desde 2014 ta 
inclui mas energia di biento y mas energia solar. Pero, esaki 
tin cu ser plania y ehecuta na un manera tecnicamente y 
comercialmente responsabel y prudente sin metemento y 
interesnan netamente politico den e desaroyo di esaki. 


Futuro energetico di nos pais no ta un wega di mucha of un 
topico pa amateurnan politico (no ta porta di cua partido), 
of nan compinchinan, bin mete den dje. Laga e materia 
complica aki pa profesionalnan den e materia cu sa, y cu 
TUR dia ta traha cu, y den, e materia aki. 


Un biaha mas: Utilities Aruba NV no tin concesion ni permiso 
legal pa pone un destaho di tal indole riba su nomber. E tal 
“Utilities Group” cu ta ser menciona no ta existi manera un 
entidad legal. Laga tal destaho pa e compania cu sa di e 
materia y di cual nan profesion ta encera proyectonan ener- 
getico grandi di tal indole. E conferencia di prensa di ayera 
tabata uno hopi zwak y bashi den contenido. 


Cu Utilities Aruba NV, cueste loke cueste, kier pone e EOI aki 
riba su nomber y cu ta Utilities Aruba NV tin e “final word” 
den scoge cua compania ta bin sinta na mesa pa negocia un 
PPA di molina di biento, no ta normal, ta bay contra tur bon 
gobernacion, y ta duna di pensa riba posibel cosnan 
sumamente preocupante. 


E cos aki ta hole un otro LNG- style contract y cu 
un otro Non-Disclosure Agreement (NDA) geplak su 
tras! Dus, ZERO transparencia! Manera e Hulandesnan 
ta bisa: “mensen, waar zijn jullie nou alweer mee 
bezig?” 


Directiva General di VWI. 


Vereniging van Werknemers met een Individuele 
Arbeidsovereenkomst in dienst van de Water- en 
Energiebedrijf Aruba (W.E.B.) N.V. (de VWI-Vereniging) 


Sindicato VWI di WEB ta keda preocupa y no ta 
compronde cu Utilities ta tuma tarea di WEB y ELMAR 

S 
iman pasa e miembronan di e asociacion di Camara di 
Comercio y Industria di Caribe Hulandes (DCCC) a reu- 
ni na Corsou. Durante e reunion a discuti varios asunto re- 
laciona cu e economia di e islanan Caribe Hulandes y a in- 
tercambia ideanan encuanto nan servicio. Alabes, a delibera 
riba e “Landspakket”, relacion cu Venezuela, reglanan nobo 
di registro di negoshinan y con pa mehora e conexion eco- 
nomico di e islanan. DCCC ta consisti di Camara di Comercio 
di Aruba, Bonaire, Corsou, Sint Maarten, Saba Y Sint Eusta- 
tius cu ta representa mas di 65.000 empresa en total. 


Despues di un dia fructifero di delibera riba diferente topi- 
conan y intercambia conocemento y ideanan, e miembronan 
di DCCC a firma un documento cu 3 punto cu ta importante 
pe e economia di e islanan: 


1. Camaranan di Comercio y Industria ta apoya e imple- 
mentacion di “Landspakket” pa aumenta e resilencia di e 
economia di e islanan di reino. Alabes, ta considera esen- 
cial pa e reforma fiscal, social, economico y laboral conduci 
na un mehoracion sostenibel. Den e documento tambe ta 


declara cu ta fundamental pa tin un enfoke holistico y inte- 
gral y cu e participacion significativo y oportuno di e stake- 
holdersnan ta di sumo importancia. Ademas ta enfatisa cu 
pa aumenta e transparencia di e reformanan, mester pone e 
recomendacionnan disponibel pa publico. 


2. Pa habri frontera cu Venezuela mas pronto posibel 
teniendo den interes di nos comunidadnan y 
pa promove y facilita comercio. 


3. Pa stimula y promove e comercio entre e islanan di e 
manera mas economico y mehora e conexion economico 
entre e islanan. 


E documento a wordo firma door di Sr. W. Jonckheer, 
Presidente di Camara di Comercio y Industria di Corsou, Sr. 
H. Groot, Presidente di Camara di Comercio y Industria di 
Bonaire, Sr. H. Van Xanten Presidente di Camara di Comercio 
y Industria di Saba y Statia, Sra. J. Carty, Presidente di 
Camara di Comercio y Industria di Sint Maarten y Sra. M. 
Kock, Presidente di Camara di Comercio y Industria di Aruba. 


Camaranan di Comercio y Industria di Caribe 
Hulandes ta pidi pa habri frontera cu Venezuela 


AHATA ta haci 
donacion na 
Fundacion Ban 
Uni Man Pa Cria 
Nos Muchanan 


D 
espues di a scucha e noticia precupante di e falta di fondo cu fundacion Ban 
Uni Man Pa Cria Nos Muchanan ta enfrentando, Aruba Hotel & Tourism Asso- 
ciation (AHATA) a haci un donacion pa yuda e fundacion. E suma cu ta wordo duna 
lo yuda e fundacion sigui sostene e cantidad di muchanan cu ta inscribi serca nan. 
Mientrastanto Presidente y CEO di AHATA Sra. Tisa LaSorte lo bay sinta cu Directiva 
di e fundacion pa discuti e forma cu AHATA por sostene nan na un forma structural. 
Como AHATA ta un organisacion di dunador di trabao cu ta traha pa e sostenibi- 
lidad di Aruba su turismo y economia, un parti grandi y esencial ta pa segura un 
bon educacion pa nos muchanan. E ta hopi importante pa cada mucha come un 
bon desayuno pasobra e ta yuda e mucha su capacidad pa concentra y siña miho. 

K 
isas bo por a wak e poster den e oficina di bo dokter di 
cas? Dokternan di cas di Aruba ta trahando hunto cu 
e instituto di investigacion di Hulanda, Nivel, pa por elimi- 
na efectivamente malesanan infeccioso aki na Aruba. Pa por 
realisa esaki na Aruba lo crea un sistema digital- mescos cu 
na Hulanda- pa monitor con e malesanan infeccioso ta pla- 
ma: Red di Registro di Dokter di Cas di Aruba. Cu e infor- 
macion cu wordo colecta cu e red aki, malesanan infeccio- 
so por wordo señala na tempo cu asina por tuma e medida 
specifico pa elimina e malesa aki. Asina por alcansa un miho 
salud publico na Aruba. 


Pa por elimina malesanan infeccioso efectivamente, ta esen- 
cial pa sa cual malesanan ta circula y con lihe nan ta plama 
bou di e poblacion. E Red di Registro di Dokter di Cas di 
Aruba, por percura pa por haci e informacion aki disponibel. 
Un ‘Early Warning System’ pa malesanan infeccioso 


Con e Red di Registro di Dokter di Cas di Aruba ta funciona? 
Dato encuanto problemanan di salud di e ciudadano cu bay 
cerca su dokter, lo wordo colecta. E dokter di cas ta registra 


e dato aki den su sistema electronico. Dor di colecta e dato 
aki for di e sistema electronico di e dokter di cas, nos lo por 
haya un bista actual di e malesanan infeccioso cu ta circu- 
lando ariba nos isla. Cu e Red di Registro di Dokter di Cas di 
Aruba, Aruba lo tin un ‘Early Warning System’ pa malesanan 
infeccioso. 


Bo privacidad ta protegi 
Si bo dokter di cas ta participa na e Red di Registro di dokter 
di Cas di Aruba, dato encuanto bo salud lo por wordo colecta 
for di e sistema electronico di e dokter di cas. P’esey ta 
importante pa menciona cu lo NO colecta ningun nomber ni 
tampoco adres di ningun pashent, pero solamente lo colecta 
dato cu ta codifica (pseudonimisa). E cantidad di male- 
sanan infeccioso nunca por wordo relata na un persona! E 
dokternan di cas di Aruba y Nivel ta mantene nan mes na e 
leynan di privacidad di Aruba y di Hulanda. 
E siguiente poster aki bo por wak den e kantoor di bo dokter 
di cas. E Red di Registro di dokter Cas di Aruba ta forma 
parti di e Red di Registro di Dokternan di Cas den region 
Caribe Hulandes. 


Bo kier sa mas? 
• Un poster encuanto e proyecto aki lo ta colga den e oficina 
di e dokter di cas cu ta participa na e proyecto aki. 
• Por bay ariba e medio social di e dokter di cas pa haya mas 
informacion. 
• Ariba e website por ricibi tur informacion encuanto Red 
di Registro di Dokter di Cas Region Caribe Hulandes. www. 
nivel.nl/hrnc 


A cuminsa monitor malesanan infeccioso na Aruba 


D 
ialuna mainta RBC, sponser principal, a anuncia apertu- 
ra di e di 15 edicion di “E Lens di mi Wowonan” riba dia 1 
di september. 
Leo Vrolijk, motor tras di e proyecto aki pa 17 aña caba, a 
splica e motibo di e ausencia e ultimo dos añanan. Esaki ta e di 
15 edicion di e exposicion Lens di Mi Wowonan. Door di COVID 
e ultimo dos añanan no tabatin e expo. E aña’ki a ricibi 125 
potret y tin 17 participante. 
Tur aña ta dedica e expo na un persona, y e aña aki ta toca e 
honor na Jason Inesia di 24ora/TREMPAN y tambe na Rudolf 
Haseth di Diario. Ambos tin basta aña den e mundo di foto- 
grafia. 


PREMIO DJISPIE FRANKEN 
A papia tambe di e premio cu a introduci dos aña pasa 


considera como Premio Rookie, cual despues a bira Premio 
Djispie Franken. E aña ey a otorga esaki na Brian Koolman 
di 24ora.com pa su trabao. E aña aki ta dedica e premio na 
Andrew Vrolijk. 
Exposicion lo habri dia prome di september, riba Dia di Prensa, 
na Biblioteca Nacional, pa 7:30pm y pa un luna largo lo por 
pasa wak e expo. Esaki lo ta habri pa publico entrante 2 di 
september. E muchanan di scol tambe por bin wak durante ora 
di Biblioteca. 


Exposicion Lens di Mi Wowonan 
ta bek pa honra prensa 

C 
u grato placer Aruba Hypnosis 
Center ta anuncia cu Dr. Emile 
Keuter, Greg Peterson, Juritza de Cuba, 
Kathryna Baptiste y Zxavi Hoek a cer- 
tifica como hypnotherapista. E cur- 
so basico pa avansa a wordo duna na 
e training Center di Aruba Hypnosis. 
Pa Dr. Emile Keuter, neurologo local, e 
parti di e curso cu pe mas a destaca ta 
e parti practico. 


E curso ta basa ariba e metodo di 
OMNI Hypnosis Training Center, crea 
door di Jerry Kein y ta wordo considera 
e scol di hypnotherapia mas presti- 
gioso na mundo. E curso ta consisti di 
7 dia (100 ora) di training intenso cu 
hopi practica y demostracion. E curso 
a wordo presenta door di Eddy Oduber 
cu tin mas cu 16 aña di experiencia den 
hypnotherapia. Kathryina Baptiste, cu 


a bin for di Trinidad pa atende e curso, 
a comenta cu el a keda encanta cu 
henter e curso. 
Eddy a certifica como un Certified 
Designated OMNI Hypnosis Instructor 
na 2013 y tin algun aña ta duna e 
curso un biaha pa aña na Utah, USA. Pa 
motibo di Covid, aña pasa y e aña aki e 
curso a wordo duna na Aruba. Juritza 
de Cuba, un psycholoog, a comenta: 
siña di e miho y ta bo miho. 


Ademas di curso di hypnotherapia 
avansa, tambe tin curso di self- 
hypnosis cual proximo lo tuma luga na 
october. 


Pa mas informacion: 
Aruba Hypnosis Center NV Email: 
h y p n o s i s @ a r u b a n e t . c o m 
WhatsApp: 5922745 


E 
contracto entre dokter Corina 
Rolfast y OE AZV ta termina. 
AZV ta gradici dokter Corina Rol- 
fast pa e servicio cu el a brinda e 
aseguradonan. 


Entrante 1 di september 2022 
un traspaso automatico ta bay 
tuma luga. Tur pashent inscribi 
cerca dokter Corina Rolfast ta 
wordo pasa automaticamente pa 
e dokter di cas nobo, esta dokter 
Percey Lasten. Servicio medico 
ta continua via e mesun adres y 
number di telefon, esta Santa Cruz 
52, number di telefon 5822222. 
Pa esnan cu tin e AZV app, lo wak 
e cambio aki den e Menu →bo 
dunadonan di cuido. Si bo no tin e 
AZV app ainda, nos ta invita bo pa 
download esaki y registra pa bo 
digi-ZorgPas. 


Dokter di cas nobo 
Dokter Percey Lasten ta un dokter 
naci na Hulanda pero cu a biba 
varios aña na Aruba. El a studia 
medicina general na Radboud 
Universiteit Nijmegen y despues 
a specialisa pa dokter di cas na 
Maastricht. Cu hopi experiencia 
y passion, dokter Percey Lasten 
ta cla pa yuda su pashentnan. 
Ta di menciona cu dokter Percey 
Lasten ta domina bon e idiomanan 
Hulandes, Papiamento, Ingles y 
hasta razonablemente bon Spaño. 


Tur pashent di 
dokter Rolfast 
tal pasa pa 
dokter Lasten 


A certifica 5 Hypnotherapista 


d.r.p.d. Dr. Emile Keuter, Eddy Oduber, Greg Peterson. 
Sinta: Zxavi Hoek, Kathryna Baptiste y Juritza de Cuba. 

D 
iaranson ultimo mi a presencia 
e prome encuentro oficial cu 
publico di e Fundacion Formacion 
Politico Nelson Oduber. E fundacion 
a organisa su prome charla cual ta- 
bata uno interesante, educativo y 
inspirativo riba e topico ‘Historia di 
Augustus Scur’. Oradornan Sr. Har- 
ry Croes y nos lider Honorario di 
partido MEP, sr. Nelson Oduber a 
comparti cu nos nan experiencia di 
loke a hiba na e augustus scur. E lu- 
cha di e homber y muhenan balente, 
e manifestacionnan cu a hiba na 
logronan grandi pa nos pais. Pa awe 
nos tin nos libertad, Status Aparte y 
autonomia. 


E accionnan di augustus 1977 y 
e referendum di 25 maart 1977 
tabata e base pa sigui traha pa 
prepara nos futuro pafo di gobierno 
Antiano, miho bisa pafo di Antias su 
constelacion. 
Nos ta gradici Betico y MEP, su inte- 
grantenan y tur cu a uni forsa cu 
nos por a yega Conferencia di Mesa 
Rondo na 1981 y 1983 cu a conduci 
cu Aruba a sali for di e constelacion 
Antiano dia 1 jan. 1986, cu nos a 
elimina e 2 formanan di goberna- 
cion, e 2 bestuurscollegenan cu 
awe nos por determina nos propio 
futuro, destino cu tur e instrumen- 
tonan legal, economico ta den nos 
propio man, tin propio parlamento, 
propio Himno, Bandera, ortografia, 
propio Banco Central y moneda 
Arubano. 


Mi ta gradici directiva completo di e 
fundacion pa organisa un encuentro 
asina inspirativo pa inculca y 
conserva nos historia. 


Parlamentario Alvin Molina (MEP): 


Augustus scur, un lucha esencial pa 
por a logra nos autonomia. 

D 
iasabra ultimo Minister di Cultura tabata 
presente na Centro di Bario Brazil pa e acto 
di coronacion y shownan cultural organisa pa 
Fundacion Chico Harms y Fundacion Bernadina 
Grovell relaciona cu Celebracion di Dia di Brazil. 
Den su discurso na e publico presente e manda- 
tario a trece dilanti cu Cultura Bo tin cu bib’e y na 
Brazil sigur esaki ta wordo biba, p’esey Minister 
Maduro ta gradici ambos fundacion cu ta traha 
duro pa keda presenta e bunita shownan y e 
paradanan cultural cu lo tuma luga proximam- 
ente. E mandatario a haci un invitacion na un y 
tur pa presencia e parada, como tambe esnan 
cu por pa participa den esaki y biba nos cultura 
y aporta na locual ta di nos. Un pabien na tur 
e reinanan cultural y deseonan di hopi exito y 
cu nan lo sa di representa Aruba su folklore den 
tur eventonan importante di nos Pais. Durante 
e acto di coronacion di e reinanan cultural, 
Minister di Cultura tabata tin e honor pa corona 
Pilar Cultural sra. Zenovia Wever. 


Minister di Cultura Xiomara Maduro presente na 
Show y Coronacion di Reinanan Folklore Cultural 2022 

EZRA O’Leary di apenas un aña y 6 luna, a fayece dia 27 
di September di 2019, despues cu el a wordo interna den 
hospital na Florida, caminda apenas e tabata pisa apenas 8 
kilo cu ta demostra con flaco y delicado e estado di salud di 
e criatura aki a bira. 
Dialuna Corte di Husticia na Florida a condena e mama, 
Sheila O’Leary di 39 aña na un castigo di prizon pa bida 
largo caminda tambe el a ricibi castigo pa 16 otro acusacion 
di negligencia y otro asuntonan caminda el a viola derecho 
di su yiu homber. 
E muhe aki hunto cu su esposo y tin dos otro yiu, ta un 
vegetariano y solamente tabata duna e baby chikito berdura 
curu y fruta pa come loke a pone cu e mucha tabata total- 
mente desnutri. 


Un siman prome cu e criatura a fayece, e mucha no a come 
mas y practicamente no tabata drumi pero asina mes e 
mama sin escrupulo aki y ni su esposo, no a busca atencion 
medico pa e mucha y autopsia e bin determina cu motibo 
di su fayecimento, tabata di complicacionnan pa motibo di 
desnutricion. 
Fiscal cu a trata e caso a mustra cu mama di e mucha a 
dicidi riba su mes di neglisha e sufrimento di e pober Ezra 
mirando con flaco e mucha a bira, algo cu e mama mester a 
ripara y mester a actua. 
E pareha tin dos otro yiu di 3 y 5 aña kendenan tambe 
tabata pasando den un proceso similar pa falta di alimen- 
tacion adecuado pero Corte a kita derecho di e mayornan 
riba e muchanan y a entrega nan cuido na nan famianan 
mas cercano. 
Un di tres yiu a ser otorga na e tata biologico cu tambe a 
ser someti na e dieet di e mayornan, mientras cu esposo lo 
scucha su suerte dentro di poco ora cu Corte impone castigo 
riba dje pa tanto abuso contra criaturanan inocente. 
E mama durante tratamento di e caso, no a mustra niun tipo 
di duele di loke a pasa, al contrario tabata duna e impresion 
cu ainda e ta sigur di su mes cu e no a haci algo malo, cu el 
a percura pa e criatura manera e mester a haci pero Corte a 
haya su persona culpabel di negligencia formal pa cual e lo 
no Sali liber mas for di prizon. 


E agencia di noticia Ruso, TASS, ayera tardi a informa 
fayecimento di e ex lider Sovietico, Michail Gorbatsjov 
na edad di 91 aña despues di tin un periodo sufriendo 
kebrante di salud. 
E ultimo presidente di Union Sovietica, tabata sufri di 
un enfermedad serio na su nier for di luna di juni ultimo 
caminda su situacion tabata delicado caba y pa cual 
e tabata hayando un tratamento conoci como ‘hemo- 
dialyse’ caminda su sanger tabata wordo purifica pa 
medio di un mashin. 
Sinembargo el a pasa den varios crisis cu su saluda 
pero ayera el a fayece sin cu autoridadnan ainda por 
defini motibo di esaki. 
Gorbatsjov a gana e Premio Nobel di Paz y a bira conoci 
como e lider cu a reforma e dominante partido comu- 
nista di Union Sovietica cual a conduci despues na fin 
di e Guera Friu 


Mama vegetariano condena pa morto di su baby di 18 luna 


Ex lider Sovietico Michail Gorbatsjov a fayece ayera 

WILLEMSTAD - E luna aki un tribunal na Den Haag a dicta 
cu un muhe YDK cu tin un yiu muhe di 11 aña cu a nasi y 
lanta na Hulanda, no por muda bin Corsou cu e yiu. 


Semper di su bida e mucha a biba na Hulanda pero awor cu 
e mama tin un compañero di bida cu kende e tabata biba 
na Hulanda pero a bin Corsou pasobra e la haya trabou, e 
muhe tambe kier bin Corsou. 


Tata dje mucha no kier pa su yiu bin Corsou pasobra e tin 
su bon trabou y por cria e yiu debidamente. Principio dje 
luna aki corte mes a papia cu e mucha prome cu e caso cu e 
mama a forsa den corte. 


Hues a repasa historia dje pareha y a constata cu e homber 
y e muhe tin un yiu pero no a casa pero e tata a reconoce 
e yiu. E yiu ta biba cerca su mama na Hulanda pero for di 
2020 e mama y e tabata tin derecho di corte pa cria e yiu. 
E areglo ta cu un weekend cada dos siman e por pasa cerca 
su tata y cierto dianan di fiesta. 


Den prome instancia corte a rechasa peticion dje mama pe 
muda bin Corsou cu e menor di edad. 
E mama no a bay di acuerdo cu e decision y a pidi corte pa 
dun’e ‘permit interino’ p’e biaha cu e yiu. 


E relacion entre e pareha ta malisimo pasobra e tata no kier 
duna permit pa su yiu bin Corsou. 
E relacion lo drecha si e mama haya permit pa por bin Corsou 
cu su pareha nobo. 
E mama ke forma su famia di nobo pasobra e tin un otro yiu 
tambe na Corsou. 


Si laga e yiu bin biba na Corsou, 
e tata no ta mir’e mas pero e 
mama a priminti corte cu e 
ta laga e yiu bin Corsou un 
biaha pa aña y e ta paga tur 
cos. 


Ademas nan por papia y mira 
otro via telefon!!!! 
E mama a conta cu e la haya trabou 
na Corsou y cu su partner nobo por 
tuma un hipoteca pa cumpra un 
cas. 


E mama a splica hues cu enseñansa na Corsou no ta di 
calidad inferior cu na Hulanda y dia e caba scol e por scoge 
kico e kier studia. 


Tur comunicacion ta bay via e yiu 
Na su turno e tata a splica hues cu tur comunicacion cu e 
mama ta via dje. 
E situacion aki ta teribel y lo bira pio si e yiu bin biba 9000 
kilometer leu for di Hulanda. 
Ademas e tata no kier p’e mucha lanta cu e impresion cu ta 
pa vakantie so e t’ey. 
E tata tin algun aña cu e no a bin Corsou pasobra awor cu e 
la manda busca su mama, no tin necesidad. 


Ademas e no kier tin obligacion pa tur aña e bin Corsou 
pasobra esey ta gasto. 
E mama mes no kier bin biba na Corsou sin e yiu pero e tata 
si mester sinti falta dje yiu. 


E muhe tabata sa cu dia su partner a bin traha na Corsou y 
cu tata dje mucha lo no duna permit pa e yiu lanta bou di un 
dak cu un homber straño. 


I e argumento cu enseñansa na Corsou no ta inferior cu na 
Hulanda, e homber a cualifica como ridiculo. E tribunal na 
final a rechasa peticion dje muhe y a nenga 
e mama permit pa biaha pa Corsou cu e 
yiu. 


Corte no a duna muhe YDK 
okay pa muda pa Corsou cu su yiu 

WILLEMSTAD – Asuntonan Veterinario ta e instancia cu 
por controla carni cora, e por haci voorlopige inbeslagname, 
si e ta haya cu ta necesario. Ademas e por haci beslag y 
por of laga haci destruccion. E por stop un proceso tambe. 
Por pone cierto boet, pero mester ta boetnan relativamente 
leve di 200 florin. Inspector general di salud, Serving Keli a 
bisa den parlamento, cu ta importante pa remarca cu no a 
cambia altura dje boetnan. 
Pa loke ta trata THZ, e tin autoridad pa controla, e por haci 
beslag temporal, pero e no por haci beslagname ni tampoco 
e no por destrui producto. Keli a sigui splica cu loke cu THZ, 
si por haci, ta para e proceso, caminda cu ta viola e waren- 
landsverordering. Esey ta nifica cu THZ no por cera un 
luga. E ta nifica si cu e proceso cu viola, ta e unico proceso 
cu ta tuma luga den e luga di benta, automaticamente esey 
ta nifica cu luga no por sigui draai. Por ehempel si tin un 
supermercado cu tin algun proceso cu no ta cana corecto, 
THZ no por cera e supermercado. E por para si e procesonan 
cu ta viola. Pero e no por cera e supermercado, pasobra tin 
otro cosnan cu ta bende, pero cu no a viola. 


Autoridad 
Ora cu un funcionario ta controla, e tin autoridad di drenta 
tur caminda, cu excepcion di cas di hende, y por haci esaki 
tog, solamente si e tin un permit. Sino tin permit mester 
motiva na husticia dicon tin sospecho fuerte cu tin cos robes. 
Durante control, un funcionario ta autorisa pa pidi tur infor- 
macion cu e tin mester, e ta autorisa pa tuma material 
tambe cu ta contene informacion . Un otro posibilidad ta cu 
e funcionario ta bay cu articulo pa tuma monster. 
Ora cu e funcionario constata cu tin motibo pa voorlopig 
inbeslagname, e por seya e cosnan pa bay cune. Esey ta 
tuma luga pa medio di un formulario, caminda e persona 
encarga na e sitio tambe ta firma hunto cu e funcionario 
encarga. Tur dos mester firma, pa garantisa cu tur hende ta 
na altura di tur cos. 
Den caso cu ta Asuntonan Veterinario, e por sigui traha 
riba inbeslagname, e por ordena pa haci destruccion. Si ta 
THZ ta haciendo e trabou, e mester acerca Inspeccion cu 
mester evalua cu e ta bira inbeslagname definitivo of cu no 
tin motibo pa pone beslag. 


WILLEMSTAD - Recientemente nos a presencia un suceso 
cu tabata manera un ‘flashback’ di loke a yega di pasa y a 
keda graba den memoria manera un ‘déjà vu’ di loke a pasa 
den un pareha. Tabata un pareha caminda den cual contrali 
na loke sa te caso normalmente, te muhe tabata maltrata e 
homber. 
Dado momento e homber a fada y a pidi divorcio pero hues 
a trata di salba e matrimonio recomendando nan pa busca 
yudansa den forma di terapia. 
Kico cu e hues a bisa nan prome cu e terapia y nan no por a 
trata otro dignamente pa caba di resolve nan diferencianan 
cu ta stroba nan pa biba pacificamente cu otro. 
E pareha a bay terapia cuater luna largo tur siman pero no 
tabatin cambio. 


No a keda hues otro alternativa sino di duna e psicologo 
ordo pa haci lo maximo pa laga e pareha separa di un forma 
civilisa y digno pero e problemanan a sigui e cu e pareha y 
hasta a escala y bay para den un corte superior. 


Den e corte superior nan a analisa e caso y a constata cu e 
pareha tabatin dos problema: uno personal y e otro tabata 


financiero. Mientras tanto e muhe tabata sigui maltrata e 
homber fisicamente te cu e la pidi hues pa divorcia nan. 
E lesionnan cu e la sufri tabata peligroso y e homber a splica 
cu si sigui asina e tin miedo cu un dje dianan aki e muhe lo 
caus’é daño ireparabel. 


Corte a duna e homber rason cu asina no por sigui pero e 
muhe a apela a decision pasobra e la insisti cu e no a haya 
un ‘fair chance’ den corte. Mientras tanto e psicologo cu 
hues a nombra pa purba trece pas y harmonia, a caba su 
rapport pero awor tur dos a dicidi di rechasa e rapport. 
Di otro banda e corte mas halto a dicidi cu e no ta contene 
argumento pa dicta e divorcio total pero si di separacion di 
cama y mesa. 
Pero un biaha mas e muhe a tira ‘monkey wrench’ den e 
caso y a apela atrobe pero e biaha aki na corte Supremo. 


Situacion crioyo 
E motibo dicon e muhe a sigui apela tur cos ta pasobra su 
mente tabata domina pa custumber y cultura Antiano cu ta 
kere cu hende ta divorcio pa motibonan ‘crioyo’. 
Motibonan manera infidelidad, abandono di cas y famia, si 
un di nan ser condena na un castigo di mas cu 4 aña of esun 
pareha ta maltrata e otro asina intensivo cu su bida ta core 
peliger. 
Unabes n’e punto aki corte a manda e caso pa e hues orig- 
inal su corte pa laga e pareha dicidi cu si nan ke sigui nan 
bida separa of laga un diferencia di opinion tecnico huridico 
marca nan bida pa semper. 


Asuntonan Veterinario por controla carni cora y pone beslag temporal 


Antes tabata duna 
parehanan terapia pa 
drecha matrimonio 


21 


AWEMainta 
Diaranson, 31 Augustus 2022 


Fortaleza Pa Famia 


DEN tur instituto cu ta traha cu mucha, of fundacion cu 
ta traha cu mucha e autoridad di mayor mester ta conoci 
y respeta, pasobra Dios a establece e autoridad di mayor. 
Asina cu autoridad di mayor ta debilita, norma y balor ta 
baha den famia, cu tur consecuencia conoci. 


Dios ta uza autoridad pa trece ordo y husticia den mundo, 
pasobra Dios ta e autoridad Supremo y mayor riba tur 
cos. 
Dios a establece tres tipo di autoridad den un pais. 
Esun di Gobierno. 
Esun di Husticia. 
Esun di mayornan. 


Nan tur 3 mester cana den e linja di berdad y respet pa 
Dios, y no cambia nada cu Dios a establece, pa evita cu 
libertinahe ta drenta den e poblacion, inmoralidad ta 
purba domina, asina hende por cuminsa pensa cu nan 
por haci locual cu nan kier sin ningun clase di respet pa 
Dios y su autoridad estableci. 


Gobierno tin cu haci tur esfuerso pa cumpli cu su deber 
na e pueblo, pa asina e pueblo por cumpli cu su parti y 
pas por reina tur den tur cas. (Esaki no ta politica pero 
seriedad) . 


Husticia mester para firme y fuerte pa controla, y pone 
orden y respet. 


Mayornan tin e labor di lanta yiunan conforme na e 
palabra di Dios, pa asina nan no trompica ni cu husticia, 
ni tampoco cu leynan estableci pa gobierno. 


Tocante e 3 autoridadnan aki por wordo lesa den 
Romanonan capitulo 13 completo y 2 Corintionan capi- 
tulo 13:1-10. Pasobra asina cu un ta debilita e otronan 
tin cu reforsa. 


E autoridad di Mayor, no por wordo neglisha tampoco 
manipula,pa e Famia no tambalia. 


Tur instituto cu ta traha cu mucha, tur fundacion cu ta 
traha cu mucha, tur scol, y tur creche,mester pone den 
nan statutonan cu autoridad di mayor ta estableci pa 
Dios, p’asina muchanan lanta cu respet pa nan mayornan. 


E autoridad cu Señor a duna mayornan ta pa Edificacion 
y no pa destruccion.( 2 Corintionan 13:10). 


Poverbionan 19:20 ta para skirbi: Disciplina bo yiu mien- 
tras cu tin speransa ainda y no desea su morto. 


Un mayor mester eherce su autoridad ta riba lo siguiente: 
(Riba tur cu ta biba bao di su dak) 


E mester ta na altura, cu ken su yiu ta sali y na unda e ta 
bay. 


E mester controla su yiu su tas, su camber, y si tin mester 
hasta su telefon. 


Awendia droga ta wordo bendi y entrega na cas mescos 
cu Pizza. 


E mayor tin tur autoridad pa puntra e mucha kico e tuma 
cerca hende na auto y exigi pa e mucha habri su man pa 
e wak y si ta droga denuncia inmediatamente. 


Ningun mucha no por sali cu spirito, e persona cu e ta sali 
cun’e, mester ta conoci. 


Mayor su deber ta zorg pa alimentacion,bistimento, gasto 
di estudio, pero mas cu tur cos edifica e mucha pa un bida 
decente y agradabel den bista di Dios y di hende. 


Colosensenan 3:20+21 ta para skirbi: Yiunan sea obede- 
cido na boso mayornan den tur cos,pasobra esaki ta 
agradabel na Señor. Tatanan no provoca boso yiunan pa 
nan no perde animo.( Efesionan 6:1-4). 


Deber di mayor ta pa encurasha, edifica, y no kibra e 
muchanan, pasobra nos t’ey como esnan yama prome pa 
motiva nos yiunan tur dia, pa haci oracion, pa hala nan 
riba caminda di Dios. 


Ora Dios duna bo autoridad e ta yama bo pa duna cuenta, 
pasobra Dios kier pa tur mayor ta responsabel pa nan 
yiunan. 


Sinceramente, Pastor Marcel Balootje. 


Autoridad Di Mayor Ta Estableci Pa Dios 

Every life is noted and is cherished, 
and nothing loved is ever lost or perished. 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu dolor na nos curason, nos ta participa fayecimento di nos 
ser stima: 


Señor José Bernadino 
Andrade Do Salâo 
Lid in de Orde van oranje-Nassau 
Coach Salâo di CBN 
Cariñosamente conoci como Salâo 
* 28-09-1950 - † 28-08-2022 


Mayornan: 
†Jose Vieira do Salâo y †Teresa Correia de Andrade 
Su esposa: Dolores Krozendijk 


Yiunan: Indira Andrade Do Salâo 
Gregory Tobel & Inda Tobel 
Jerry Willemsberg & Katarina 
Jair Andrade Do Salâo & Ysmay Orman 
Jennifer Andrade Do Salâo 
Jason Andrade Do Salâo y Hidie Martinus 


Rumannan: Teresa y Jeff Franken 
Mario Vieira do Salâo 
†Carlos Vieira do Salâo 
Lourdes & Edgard (Broertje) Maduro 
Nietanan y Nietonan: 
Rosa, J.J, Sjadey, Zairy – ann, Nigel, Ian, Mason, Inari, Isac, Iron 


Bisa nieto: Noah 
Iha: Eddy Tromp y Elisabeth Gomez Da Silva 
Cuñanan y Suanan 


Famia Krozendijk, Vaneis, Richardson, Campos, Kemp, 
Bruleson, Balesta, De Jager, Uelloa Leal y Dandus 


Padrino: Pader Bernadino Andrade na Madeira 
Sobrinonan y Sobrinanan cu ta semper den su curason. 


Tur primo y primanan, bisiñanan stima, bon amigonan 
Manuelito Da Silva, Franklin Sofia, Roland Becker y Minister 
Endy Croes. Baseballistanan y amigonan di e famia grandi di 
Centro di Bario Noord (CBN). 


Demas famianan: Vieira Do Salão, Correia De Andrade, 
Maduro, Tromp, Monart, Orman, Kock, Kelly, Gomez Da Silva, 
Vargem, Cabral de Andrade Famia na Curaçao, Venezuela, 
Madeira, Brazil, Merca, Panama, Hulanda y Comunidad 
Portugues aki na Aruba. 


Acto di condolencia lo tuma luga na Aurora Funeral Home 
diahuebs 1 september 2022 pa di 7:00 pm te cu 9:00 pm. Ta 
invita pa asisti na e acto di entiero cu lo tuma lugar diabierna 
2 september 2022 for di 2:00 pm pa 4:00 pm den misa pro 
Cathedral San Fransisco. 
Despues lo sali pa santana Catholico na Oranjestad 


Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hiba mi na awa trankil. 
Pa mi bolbe haña forsa. ‘Salmo:23’ 


Cu inmenso tristeza na nos curason, pero agradecido pa su 
legado, nos ta participa fayecimento di: 


Sr. Leandro Franken 
Cariñosamente yama: “Lé”, “Shon Lé”, 
*13-03-1936 - †28-08-2022 


Mayornan: 
†Luis y †Maria Franken- van der Biezen 


Na nomber di su: 
Casa: Alejandrina (Olga) Franken-Winterdaal 


Yiunan stima: Arline y Ursino Tromp 
Francis y Luz Elena Franken 
Omaira y Anthony Krozendijk 
Omar y Maria del Carmen Franken 
Gino Franken 


Manera yiu: Soraida Boekhoudt 


Nieto(a)nan: Lue-Ann y Harry, Jairzinio, Veloushka y Nigel, 
Francis Leandro, Luis Esteban, 
Miloushka, Yabib y MariaGemma, Diana Catalina, Yuli 
Andrea 


Bisanieto- y bisanietanan: Xenon, Xaylon, Qu-lainey, Xhary, 
Mirlaine, Kaylee, Mimi & Xander 


Stima manera nietonan: 
Adriana y famia, Rodrigo y famia, Lina y yiunan 


Rumannan: Editha y †Mario Lumenier-Franken 
Rufino y †Francisca Franken-Boekhoudt 
†Mario y †Maria Franken-de Cuba 
Carmen y Jorge Donata-Franken 


Cuñanan: †Simona y †Dufi RASMIJN y famia 
†Maria y †Poly KELLY y famia 
Luisa y †Chido FELICIANA y famia 
Lucia WINTERDAAL 
Rita y †Alex WERLEMAN y famia 


Primo- y primanan, sobrino- y sobrinanan. demas famia, 
gruponan di oracion Parokia Santa Filomena, bisiñanan, 
conocirnan y amistadnan mucho hopi pa menciona 


Ta keda invita pa e acto di entiero cu lo tuma lugar diahuebs 
1 sept. 2022 di 2:00 pa 4:00 pm na Parokia Santa Filomena 
na Paradera, despues saliendo pa Santana catholico na 
Paradera. 


Nos disculpa si den e momento di tristeza por a lubida riba un 
of mas famia. 
Despues di entiero lo no por ricibi bishita di condolencia na 
cas. 

Every life is noted and is cherished, 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta anuncia fayecimento di: 


Mario F. Arends 
Mihor conoci como: “Mayoonchi” 
*19-11-1974 - †30-08-2022 


Acto di entiero lo wordo 
anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Sra. Olga L. 
Odor-Tromp 
*06-07-1931 - †28-08-2022 


Acto di despedida lo wordo 
anuncia despues. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 


Cu tristeza den nos curason pero agradecido pa tur loke e la 
nifica pa nos, nos ta anuncia fayecimento di: 


Marlene Y. 
Taytelbaum- 
Mendeszoon 
*05-01-1938 - †30-08-2022 


Acto di entiero lo wordo 
anuncia despues. 


Hesus a bis’é: ‘Ami ta resurekshon i bida; esun ku kere den Mi, 
lo biba asta si e muri. I niun hende ku tin bida eterno, lo no 
muri nunka mas. 
Huan 11: 25-26 


Nos ta anuncia fayecimento di 
Albertico Paesch 
*28-01-1960 - †18-08-2022 


Acto di entiero lo wordo 
anuncia despues. 


Gradicimento y Invitacion 


Den nomber di su, yuinan, y demas 
famia kier a gradici tur esnan cu di un 
manera of otro a mustra nan atencion 
durante y despues di su fayecimento y 
entiero di nos defunto mama stima; 


Catharina 
Paesch 


Cariñosamente yama: “Catina” 
*01 Juni 1940 – †25 Augustus 2022 


Danki special na tur famia, amistades, bisiña 
y conocirnan cu tabata presente. 


Na tur cu na bida a Stima y Aprecia nos 
Mama Stima Danki... 


Gradicimento tambe ta bai na tur esunan cu 
a manda flor, krans, telegram, yamadanan, 
mensajenan via Whatsapp, Facebook y e 
gesto nan bunita cu nos por a ricibi. 


Danki na su dr.di cas Dr. De Cuba cu ki ora 
cu a jame a sa di jega serca nos Mama, 
na e nursenan di wit gele kruis pa boso amor 


y cariño y verzorging na nos mama. 


Na Cynthia y Anouska cu tawata verzorg 
mama tur weekend, danki pa boso pasenshi 
y cariño. 


Na Martijn Trading y Botica Seroe Preto pa 
boso bn servicio. 


Na tur cu a yuda nos den e momentonan 
mas dificil, boso muestra di atencion y 
cariño lo keda den nos curason. 


Na Ad Patres cu boso tremendo servicio, 
pasenshi y comprenshon.Un millon di 
Danki.... 


Na tur masha danki pa boso Atencion y 
Sosten. 


Alavez nos ta invita tur famia, bisiña, 
amistades y conocirnan pa compaña nos na 
e 3 Santo Sacrificio di misa cual ta tuma 
lugar; na Misa Sta Theresita y na Kapel 


E fechanan lo ta, 
Diahuebs: 01 September 2022 pa 6:00pm, 
Misa Sta Theresita 
Diasabra: 03 September 2022 pa 7:00pm, 
Kapel Emamnuel 
Dialuna: 05 Septemper 2022 pa 6:00pm, 
Misa Sta Theresita 


Boso presencia lo ta altamente aprecia. 


Gradicimento y Invitation 


Den nomber di su,famia juinan, nieta, 
rumannan y demas famia kier a gradici tur 
esnan cu di un manera of otro a mustra nan 
atencion durante fayesimento y entiero di nos 
defunto stima; 


Maria 
Theresa 
Maduro- 
Rasmijn 


Cariñosamente yama: “Tele, Iya, Tanchi, 
Maria, Theresita, Maria di Wimco’’ 
*07 October 1934 - †19 Augustus 2022 


Danki special na tur famia, amistades, 
ex-colega, bisiña y conocirnan cu tabata 
presente. 
Tambe nos kier a gradici su dokter di cas 
dr. Boderie cu tawata semper attent, su 
ayudantenan, Casandre y Nelande. 


Gradicimento ta bai tambe pa Staff y 
Personal di Ad Patres Funeral Home pa nan 
Excelente Servicio. 
Alavez nos ta invita tur famia, bisiña, 
amistades y conocirnan pa compaña nos na e 
3 Santo Sacrificio di misa cual ta tuma lugar; 
na Misa Sagrado Curason na Savaneta 


E fechanan lo ta 
Diahuebs: 01 September 2022 pa 7:00pm 
Diabierna: 02 Septemper 2022 pa 7:00pm 
Diadomingo: 04 September 2022 pa 6:00pm 
Boso presencia lo ta altamente aprecia. 

Every life is noted and is cherished, 
and nothing loved is ever lost or perished. 


Hesus a bini na oriya, no pa busca sabinan ni rico. 
E la bin busca mi pa mi sigui E.” 
Cu tristeza pero conforme cu boluntad di Dios nos ta 
anuncia fayecimento di: 


Eric Oswald 
“Walty” Croes 
Ex-empleado di LAGO y conoci como 
tugmaster Chaly of Walty di Shoshoro 
*10 october 1933 – †26 augustus 2022 


Esposa: 
Maria del Valle (Vallecita) Croes-Buckley 


Yuinan: 
†David Croes 
Gladys Kock 


Rumannan: 
Carlos y Berta (Betty) Croes-Croes y famia 
Siegfried (Frido) y Filomena (Mena) Croes-Eduwardo y famia 
Rolin y Irena Croes-Verheyen y famia 
Violeta y †Charles (Chaly) Lampe-Croes y famia y Simeon 
Thiel 
Carla y †Adriaan (Aad) Klijn-Croes y famia 
Rita y Juan Tromp-Croes y famia 
†Erica Croes 
Daniel Geerman y Martin Wijker 


Swa y Cuñanan: 
Ramon Buckley y famia 
Aurealo (Yeyo) Buckley y famia 
Aida Ledezma-Buckley y famia 
Lilia Ras-Buckley y famia 
Miriam Buckley y famia 
Olga Buckley y famia 
Sonia Mc. Gowty-Buckley y famia 
Angelina Buckley 


Primo- y primanan, ihanan, bisiñanan, amigo- y amiganan y 
demas famia: 


Croes, Buckley, Kock, Eduwardo, Verheyen, Lampe, Thiel, 
Klijn, Tromp, Geerman, Wijker, Ledezma, Ras, Mc. Gowty, 
Lacle, Rasmijn, Curiel, Wever, Koolman, Henriquez, Martes, 
Kelly, Rodriguez-Decarli. 


Nos disculpa si den nos tristesa nos a lubida un of otro famia. 
Acto di condolencia y despedida ta tuma lugar diaranson, 
31 di augustus 2022 di 9:00am pa 11:00am na Aurora Funeral 
Home. Respons ta cuminsa 10:30am. Cremacion ta tuma 
lugar despues den seno familiar. 


Nos ta lamenta cu despues di despedida nos no ta ricibi 
bishita di condolencia na cas. 


“I have fought the good fight, I have finished the race, I have kept 
the faith. Now there is in store for me the crown of righteousness, 
which the Lord, the righteous Judge, will award to me on that 
day—and not only to me, but also to all who have longed for his 
appearing. 
Salmo 2 Timothy 4:7-8” 


Conforme cu boluntad di Dios y gradecido na loke el a haci y 
nifica pa nos, nos ta participa fayecimento cristianamente di 


Sra. Vda. Ilse Marie 
Henriquez- Samson 
Mihor conoci como “ Ilse ” 
*21 -September-1949 - 
† 24 -Augustus-2022 
Vuida di defunto Sr. Dominico 
Rafael “Fai” Henriquez 


Na nomber di su: 
Yiu: Kenneth (Kenny) y casa Solange Henriquez-Leung 
Nieta y nietonan: Cady, Kevin, Xylon y Chelsea Henriquez 
Rumannan: Dolfi Jansen y Ina Jansen-Martis, †Albert Chundro y 
Laura Chundro-Hopmans, Eddy Samson, † Leyla Leyba-Samson, 
Johnny Samson, Leo Samson y Mercedes Samson-Croes, 
Kenneth Samson y Carla Samson-Wix. 
Cuñanan y Swanan : Nestor Henriquez, Isidro y Reina Henriquez– 
Zievinger, 
Marcial y Marisella Henriquez-Tromp, Glenda y Benito Tromp- 
Hek 
Johnny Holsman, Janet Holsman, Greta y Hassan laarsi-Holsman 
Nelson y Mercedes Holsman-Rosario, Humphrey y Delia 
Holsman-Padilla 
Ruben Holsman, Roy Holsman, Shirley Holsman 


Suegra di su yiu: Sandra Eckmeyer 
Suegro di su yiu: Albertico (Tico) Leung 


Sobrino y sobrinanan, comer y compernan y tur ihanan. 
Primanan y Primonan na Aruba, Suriname y Corsow 
Bon Bisinja pega: Isma y Martiza 
Ancianonan y rumannan di Faith Revival Church 
Ex colega nan di SETAR 


Demas famia: 
Samson, Henriquez, Jansen, Leung, Eckmeyer, Martis, Chundro, 
Hopmans, Leyba, Croes, Wix, Albus, Bikker, Comvalius, 
LoFoSang, Rasmijn, Nicolas, Mc Bene Courtar, Krind, Perse, De 
Cuba, Holsman, Zievinger, Tromp, Hek, laarsi, Rosario, Padilla, 
Dirksz, Kock, St.Jago, Cecilia, Schoop, Werleman, Brokke, 
Briezen, Faro, Almary, Nedd, Seraus, Themen. 


Disculpa nos si den nos tristeza nos por a lubida un of mas 
nomber di famia 


Acto di entiero lo tuma luga diahuebs 01 di september 2022, e 
difunto lo ta di 2:00 pa 4:00 di atardi na Aurora Funeral Home 
na cumana y despues lo sali pa Santana na Sabana Basora. 


Lamentabelmente despues di entiero nos NO ta ricibi bishita di 
condelencia na cas 

